Talk:Ditlev Blunck

The following Danish language text was removed from the article so it can be translated:
 * indtil han med genremaleriet blev repræsentant for den hverdagsrealisme, der for alvor fik sit gennembrud i dansk kunst i midten af 1820'erne. Dette ses bl.a. i værkerne Interiør med ung officer fra ca.1825-28 og En bataljemaler fra ca. 1826. Med malerier af kunstneren i sit atelier inspirerede Blunck blandt andre Bendz til lignende skildringer.

Påvirkningen fra J.L. Lund blev især tydelig under det Tysklandsophold, som Blunck påbegyndte i 1828. I Berlin, München og Dresden stiftede han bekendtskab med J.L. Lunds kunstnervenner, heriblandt den store tyske romantiske maler, Casper David Friedrich (1774-1840). Det var dog især bekendtskabet med den tyske maler, nazareneren Johann Friedrich Overbecks (1789-1869) værker, der resulterede i Bluncks kunstneriske stilskifte. Han helligede sig herefter i højere grad det religiøse motiv og udviklede som en af de eneste danskere et maleri stærkt influeret af nazareneres let stive stilistiske udformning, religiøse idealisme og allegoriske indhold. Set samlet udfolder Bluncks samlede produktion af værker sig således stilistisk mellem en eckersbergsk saglig realisme og en mere idealiseret tysk-inspireret stil, tydeligt hentet fra J.L. Lunds internationalt orienterede udtryk.

Bluncks udenlandsophold førte ham også til Rom i en længere periode mellem 1828-1838. Her sluttede han sig til kredsen omkring Bertel Thorvaldsen (1770-1844) og udførte også flere af sine hovedværker, heriblandt Danske kunstnere i Osteriet La Gensola i Rom fra 1837 og De fire menneskealdre: Barndommen, Ungdommen, Manddommen og Alderdommen fra perioden 1840-1845, som blev bestilt af den danske konge, Christian VIII. Bluncks ophold i Danmark efter ankomsten i 1838 blev ganske kort. I 1841 afbrød han sin forbindelse til Danmark, da han fik en dom for seksuel overtrædelse grundet sin homoseksualitet. Han forlod landet og tilbragte resten af sit liv i udlandet indtil sin død i Hamburg i 1854.

Rmhermen 15:40, 23 January 2006 (UTC)